recursal/SuperWikiNEXT-32B huggingface dataset:
**סלאבקו גולדשטיין** (בסרבו-קרואטית: **Slavko Goldstein**, בסרבית קירילית: **Славко Голдштајн**;‏ 22 באוגוסט 1928 – 13 בספטמבר 2017) היה סופר, היסטוריון, תסריטאי ופוליטיקאי יוגוסלבי-קרואטי יהודי. הקים את המפלגה הסוציאל-ליברלית של קרואטיה ועמד בראשה בין 1989 ל-1990. כיהן כנשיא הקהילה היהודית "בית ישראל" בזאגרב.

קורות חיים
----------

סלאבקו גולדשטיין נולד בסרייבו שבממלכת יוגוסלביה, למשפחה שהיגרה מטוזלה ובהמשך עבר עם משפחתו לקרלובאץ. במהלך מלחמת העולם השנייה, לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית אשר נשלטה על ידי האוסטאשה, הוחל ברדיפת יהודים. אביו של סלאבקו, יצחק (איבו) נרצח על ידי אנשי האוסטאשה במחנה הריכוז ידובנו וסלאבקו, אימו לאה ואחיו דאנקו הצליחו להימלט וחברו לכוחות הפרטיזנים של טיטו.

ב-1949, עלה סלאבקו גולדשטיין לישראל עם אחיו ואימו ושירת בצה"ל. ב-1952 שב ליוגוסלביה והשתקע בזאגרב. הוא רכש תואר אקדמי בפילוסופיה באוניברסיטת זאגרב ובהמשך, עבד כעיתונאי ועורך במספר עיתונים. במקביל, כתב גולדשטיין תסריטים למספר סרטים שהופקו ביוגוסלביה ועסקו בתולדות מלחמת העולם השנייה. ב-1989 הקים סלאבקו גולדשטיין ואחיו את המפלגה הסוציאל-ליברלית של קרואטיה ועמד בראשה עד 1990. גולדשטיין נמנה עם מתנגדיו הבולטים של נשיאה הראשון של קרואטיה פרניו טוג'מן. בנו, פרופסור איבו גולדשטיין הוא היסטוריון וחוקר תולדות יהודי קרואטיה.

נפטר בזאגרב, קרואטיה ב-2017.

קישורים חיצוניים
----------------

ויקישיתוף מדיה וקבצים בנושא **סלאבקו גולדשטיין** בוויקישיתוף

* סלאבקו גולדשטיין, במסד הנתונים הקולנועיים IMDb (באנגלית)
* סלאבקו גולדשטיין, במסד הנתונים הקולנועיים KinoPoisk (ברוסית)
* בני מיכלסון, תנועת הפרטיזנים היוגוסלבית, באתר הלוחם היהודי במלחמת העולם השנייה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261969305171
* BIBSYS: 90166245
* BnF: cb12899828f (data)
* GND: 133130320
* ISNI: 0000 0000 7835 6294
* LCCN: no95034610
* NKC: jx20090318004
* SUDOC: 118638742
* VIAF: 84448439
* WorldCat: lccn-no95034610

 |
**קרפיון שחור** (שם מדעי: *Mylopharyngodon piceus*) הוא מין יחיד בסוגו של דג השייך למשפחת הקרפיוניים.

מאפיינים
--------

בתי גידולו של הקרפיון הם אגמים ונהרות במזרח אסיה מנהר האמור בסין עד לווייטנאם. דג זה מוכר היטב במטבח הסיני ולרפואה הסינית. הקרפיון השחור מגיע לאורך של עד 1.9 מטרים ולמשקל של עד 35 קילוגרם אך האורך הממוצע שלו הוא 60 עד 120 סנטימטרים. הקרפיון השחור ניזון בעיקר מחלזונות. הקרפיון השחור יחד עם קרפיון גדול-ראש, קרפיון כסוף וקרפיון העשב מהווים את ארבעת הדגים המפורסמים ביותר במטבח הסיני.

הקרפיון השחור בארצות הברית
--------------------------

תזונתו של הקרפיון השחור הובילה ליצואו לארצות הברית על מנת שיעזור לשלוט בכמות החלזונות לצורכי החקלאות הימית. החלזונות מהווים פונדקאים לטפילים ולקרציות מימיות שעלולים לפגוע בתוצרי החקלאות הימית. חוקי החקלאות של כמה מהמדינות קובעים שקרפיון שיוכנס לבריכת דגים יהיה קרפיון עקר, וכך לא יהיה סיכון שהוא עצמו יתרבה בבריכות או יצא מהן וישפיע על האיזון האקולוגי.

קישורים חיצוניים
----------------

ויקישיתוף מדיה וקבצים בנושא **קרפיון שחור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ITIS
* NCBI
* GBIF
 |

הערות שוליים
------------

1. ↑  קרפיון שחור באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532727505171

 |
**סלאם**  (באנגלית: **Slam**) היא הכרזה בברידג' בגובה 6 (המכריז מתחייב לזכות ב 12 מתוך 13 לקיחות אפשריות) או בגובה 7 (המכריז מתחייב לזכות בכל 13 הלקיחות האפשריות). אם המכריז מצליח לבצע את החוזה, הוא ושותפו זוכים למספר נקודות גבוה.

סלאם קטן
--------

סלאם קטן הוא חוזה שבו הכרוז מתחייב לזכות בשתים עשרה לקיחות לפחות.
  

החוזים הבאים הם חוזי סלאם קטן:
♣6, ♦6, ♥6, ♠6 ו 6NT.
  

הניקוד שמקבלים עבור ביצוע חוזה של סלאם קטן מתואר בטבלה להלן:

| החוזה | נקודות במצב לא פגיע | נקודות במצב פגיע! |
| --- | --- | --- |
| ♣6 | 920 | 1370 |
| ♦6 | 920 | 1370 |
| ♥6 | 980 | 1430 |
| ♠6 | 980 | 1430 |
| 6NT | 990 | 1440 |

סלאם גדול
---------

סלאם גדול הוא חוזה שבו הכרוז מתחייב לזכות בכל שלוש עשרה הלקיחות האפשריות.
  
 החוזים הבאים הם חוזי סלאם גדול:
♣7, ♦7, ♥7 ,♠7 ו 7NT.
  

הניקוד שמקבלים עבור ביצוע חוזה של סלאם גדול מתואר בטבלה להלן:

| החוזה | נקודות במצב לא פגיע | נקודות במצב פגיע! |
| --- | --- | --- |
| ♣7 | 1440 | 2140 |
| ♦7 | 1440 | 2140 |
| ♥7 | 1510 | 2210 |
| ♠7 | 1510 | 2210 |
| 7NT | 1520 | 2220 |

ראו גם
------

* בלקווד (ברידג')
* ג'וזפין (ברידג')
* משחק מלא (ברידג')

קישורים חיצוניים
----------------

* Scoring Tables
נופשים באתר החרמון
**נופש** הוא שם כולל לבילוי זמן מתוך תחושת הנאה, אשר מטרתו השגת רגיעה של הגוף והנפש.

בעוד שהמונח "**פנאי**" מתאר בדרך כלל מצב של זמן חופשי מעבודה ומילוי מטלות והתחיבויות, ומתבטא בבילוי בעל אופי סביל כגון שינה, הרי שהמונח נופש מדגיש את האופי פעיל של הבילוי.

ההיבט הבריאותי
--------------

העלייה ברמת החיים במדינות המפותחות, ביחד עם סגנון העבודה התובעני ועתיר הלחצים הנפשיים, הביאה לגידול בביקוש לנופש ופעילות אקטיבית של בילוי זמן.
מחקרים מאשרים את המסקנה כי הנופש תורם לאיכות החיים והרגשה של שביעות רצון, ואלה בשילוב ירידת רמת המתח הנפשי הנלוית אליהם תורמת ישירות גם לשיפור הבריאות הגופנית.
התברר עוד כי העוסקים בפעילות נופש אקטיבית הקטינו את הוצאות הבריאות שלהם.

החשיבות של הניתוק מלחצי היום יום כמכשיר לשיפור המצב הנפשי והגופני מוכר עוד מתרבויות עתיקות ובראשן היהדות אשר קיבעה את יום השבת כיום מנוחה מחייב.

ההיבט הארגוני
-------------

יצירת תנאים לנופש יכולה להיות על בסיס וולונטרי- ציבורי או על בסיס פרטי למטרות יצירת רווח.
רשויות מקומיות מפתחות פארקים ציבורים ומתקנים פתוחים לנופש פעיל. במרכזי תרבות מקומיים מתקיימים חוגי העשרה ויצירה כולל חוגים ופעילויות למבוגרים בתחומי הספורט, מוזיקה, מלאכת-יד וכדומה.
חברות פרטיות מארגנות גם הן בילויי נופש שונים החל מטיולים אתגריים ופעילויות ספורט ייחודיות וכלה בנופש מתון ורגוע יותר, הכל לפי טעמו ובחירתו של הפרט.

ההיבט המקצועי
-------------

ההתפתחות של נושא הנופש וההבנה של החשיבות הנלוית אליו הביאה גם להתפתחות של אנשי מקצוע המתמחים בתחום. הכשרתם כוללת הן את ההיבט הציבורי של בניית אתרי הנופש אופיים ותקציביהם, והן בהיבט האישי של התאמת האופי והאינטנסיביות של הנופש לאדם הספציפי העומד מולם.

ראו גם
------

* אזור נופש לאומי
* אטרקציה תיירותית
* איזון עבודה-חיים
* בידור
* חופשה
* כיף
* משחקייה
* שעשוע
* שעשוע ילדים
* תחביב

קישורים חיצוניים
----------------

ויקישיתוף מדיה וקבצים בנושא **נופש** בוויקישיתוף
* נופש, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565765205171
* BNE: XX4576713
* BnF: cb135052099 (data)
* GND: 4015261-3
* LCCN: sh85111945
* LNB: 000049850
* NARA: 10643552
* NKC: ph455205

 |
**איזאייה קורדינייה** (בצרפתית: **Isaïa Cordinier**; נולד ב-28 בנובמבר 1996) הוא כדורסלן צרפתי, המשחק בעמדת הקלע בנאנטר.

קריירה
------

קורדינייה התחיל לשחק כדורסל בגיל שבע. בילדותו הוא התגורר במרטיניק והצטרף לאקדמיית הנוער של שארקס דאנטיב.

בנובמבר 2012, ערך קורדינייה את הופעת הבכורה בקבוצה הבוגרת של דאנטיב בליגה הצרפתית השנייה, כשהיה בן 15 ו-11 חודשים.

במהלך עונת 2013/2014, ערך קורדינייה את הופעת הבכורה שלו בליגה הצרפתית הראשונה, לפני שחזר לליגה השנייה כשחתם עונה לאחר מכן באבר. ב-23 משחקים בקבוצה, הוא רשם 4.9 נקודות ו-2.1 ריבאונדים למשחק. ב-2015 חתם קורדינייה בקבוצה אחרת מהליגה הצרפתית השנייה, דנה-וולטייר.

באפריל 2016, קורדינייה נבחר לשחק בטורניר נייקי הופ סאמיט, שם רשם 8 נקודות, 5 ריבאונדים ואסיסט ב-21 דקות כשעלה מהספסל. מאוחר יותר באותו החודש, הצהיר קורדינייה כי נרשם לדראפט ה-NBA ‏2016. קורדינייה היה אחד מבין 13 שחקנים בינלאומיים שנבחרו בדראפט זה לאחר שנבחר בבחירה ה-44 בסיבוב השני על ידי אטלנטה הוקס. לאחר ששיחק במדי ההוקס בליגת הקיץ של ה-NBA, קורדינייה חזר לצרפת וחתם בשנית בשארקס דאנטיב. הוא ערך 30 הופעות בליגה, עם ממוצעים של 6.5 נקודות ו-2.8 ריבאונדים למשחק.

ב-13 ביולי 2018, זכויות השחקן שלו עברו בטרייד מההוקס לברוקלין נטס יחד עם בחירת דראפט עתידית בסיבוב השני, עבור ג'רמי לין.

קישורים חיצוניים
----------------

* איזאייה קורדינייה, ברשת החברתית אינסטגרם
* פרופיל, באתר Basketball-Reference
* פרופיל, באתר eurobasket
* פרופיל, באתר פיב"א
* פרופיל, באתר היורוליג

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"איזאייה קורדינייה"**.
**משחק זרימה** הוא משחק קואליציוני המתאים לבעיית זרימה. במשחק זה שווי של קואליציה הוא כמות הזרימה המקסימלית שחברי הקואליציה יכולים להעביר מהמקור ליעד.

הגדרה
-----

תהי {\displaystyle \ (V,E,s,t,c)} רשת זרימה, תהי \ N קבוצת שחקנים סופית ותהי \ I פונקציה המתאימה לכל קשת בגרף המכוון {\displaystyle \ (V,E)} שחקן השולט עליה.

משחק הזרימה המתאים לבעיית הזרימה {\displaystyle \ F=(V,E,s,t,c,N,I)} הוא משחק בצורה קואליציונית {\displaystyle \ (N;v)} שבו השווי {\displaystyle \ v(S)} של קואליציה \ S הוא כמות הזרימה המקסימלית שחברי \ S יכולים להעביר מ- \ s ל- \ t. 

משחק בצורה קואליציונית {\displaystyle \ (N;v)} המהווה משחק זרימה של איזושהי בעיית זרימה, נקרא **משחק זרימה**.

דוגמה
-----

(המספרים המוקפים בעיגול מציינים את מספר השחקן השולט על הקשת והמספרים שאינם מוקפים בעיגול מציינים את הקיבול של כל קשת)

במשחק הזרימה המתאים לבעיית הזרימה לעיל מתקיים:

{\displaystyle \ v(1)=0}
  

{\displaystyle \ v(2)=2}
  

{\displaystyle \ v(3)=0}
  

{\displaystyle \ v(1,2)=3}
  

{\displaystyle \ v(1,3)=2}
  

{\displaystyle \ v(2,3)=2}
  

{\displaystyle \ v(1,2,3)=4}

תכונות
------

התנאים הבאים שקולים עבור משחק {\displaystyle \ (N;v)}:

* המשחק {\displaystyle \ (N;v)} הוא משחק זרימה
* המשחק {\displaystyle \ (N;v)} הוא משחק מאוזן לחלוטין ובפרט הליבה שלו אינה ריקה
* המשחק {\displaystyle \ (N;v)} הוא משחק שוק
* המשחק {\displaystyle \ (N;v)} הוא מינימום של מספר סופי של משחקים אדיטיביים (ראו: משחק אדיטיבי)

לקריאה נוספת
------------

* שמואל זמיר, מיכאל משלר, אילון סולן, **תורת המשחקים**, ירושלים: מאגנס, 2008, מסת"ב 9654932946
**סטפאני אלן** (באנגלית: **Stephanie Allen**; נולדה ב-14 בדצמבר 1991), המוכרת בשם הבמה **סטפלון דון** (באנגלית: Stefflon Don), היא ראפרית, זמרת וכותבת שירים בריטית. פרצה לראשונה בבריטניה ב-2017 עם השירים "Instruction" ו-"Hurtin' Me".

ביוגרפיה
--------

סטפלון נולדה בברמינגהאם שבאנגליה. היא ממוצא ג'מייקני. כשהייתה בת 4, עברה עם משפחתה להולנד. בגיל 14 היא חזרה ללימודים בבית ספר בלונדון.

לפני שהחלה לעסוק במוזיקה, עבדה כמעצבת שיער וכמעצבת עוגות.

קריירה
------

לפני שחתמה על חוזה תקליטים, שחררה מוזיקה באופן עצמאי ליוטיוב ושיתפה פעולה עם ראפרים רבים.

ב-2016 חתמה דון על חוזה תקליטים עם חברת יוניברסל מיוזיק והקימה חברת תקליטים עצמאית משלה בשם "V-IV London". בסוף השנה הוציאה לאור אלבום דיגיטלי ובו 11 רצועות הנקרא "Real Ting Mixtape". שלושה שירים מתוך האלבום פורסמו בערוץ ה-VEVO הרשמי שלה, עם קליפים. באותה השנה השתתפה בשיר של הזמר Jeremih הנקרא "London".

ב-2017 השתתפה סטפלון דון בשיר "Instruction" של המפיק הבריטי ג'קס ג'ונאס ושל הזמרת האמריקאית דמי לובאטו, השיר זכה להצלחה ובבריטניה השיר הגיע למקום 13 במצעד הסינגלים הבריטי. באותה השנה פרסמה את סינגל הבכורה שלה שהוא שיר הפריצה שלה בבריטניה, "Hurtin' Me" שהגיע למקום השביעי במצעד הסינגלים הבריטי והגיע למעמד זהב בבריטניה. בשיר מתארח הראפר האמריקאי פרנץ' מונטנה. באותה השנה זכתה בפרס "Best Female" בטקס MOBO Awards של בריטניה. לאחר מכן השתתפה בשיר "Cigarette", של מייבל וריי. באותה השנה זכתה להשתתף בתוכנית "אפל מיוזיק: הבא".

ב-2018 הוציאה את הסינגל "Pretty Girl" המלווה בקליפ שצולם בכותלי בית הספר "היל מיל" בלונדון.

קישורים חיצוניים
----------------

ויקישיתוף מדיה וקבצים בנושא **סטפלון דון** בוויקישיתוף
* 

* אתר האינטרנט הרשמי של סטפלון דון
* סטפלון דון, ברשת החברתית פייסבוק

* סטפלון דון, ברשת החברתית טוויטר

* סטפלון דון, ברשת החברתית אינסטגרם

* סטפלון דון, ברשת החברתית טיקטוק

* סטפלון דון, סרטונים בערוץ היוטיוב

* סטפלון דון, במסד הנתונים הקולנועיים IMDb (באנגלית)

* סטפלון דון, באתר אייטונס (באנגלית)

* סטפלון דון, באתר ספוטיפיי

* סטפלון דון, באתר סאונדקלאוד (באנגלית)

* סטפלון דון, באתר Last.fm (באנגלית)

* סטפלון דון, באתר AllMusic (באנגלית)

* סטפלון דון, באתר MusicBrainz (באנגלית)

* סטפלון דון, באתר דיזר

* סטפלון דון, באתר Discogs (באנגלית)

* סטפלון דון, באתר Songkick (באנגלית)

* סטפלון דון, באתר Genius

* סטפלון דון, באתר בילבורד (באנגלית)

* סטפלון דון, באתר טיידל (באנגלית)

הערות שוליים
------------

1. ↑  RayeVEVO (2018-03-23), *RAYE, Mabel, Stefflon Don - Cigarette (Official Video)*, נבדק ב-2018-07-20
2. ↑  וואלה! NEWS‏, בית ספר הסתבך בגלל קליפ נועז מלא סמים ועירום שצולם בו, באתר וואלה!‏, 26 באוגוסט 2018

|  |  |
| --- | --- |
| בקרת זהויות עריכת הנתון בוויקינתונים | 
* GND: 1166065545
* ISNI: 0000 0004 6662 5484
* LCCN: no2017103413
* MusicBrainz: c5a73e97-82ff-4b97-a9f7-49b1f799cb87
* VIAF: 29150262807005721959
* WorldCat: lccn-no2017103413

 |
**אלזבייטה דונסקה-קשסינסקה** (בפולנית:  **(Elżbieta Maria Krzesińska (Duńska**; ‏11 בנובמבר 1934 – 29 בדצמבר 2015) הייתה אתלטית פולנייה, אלופה אולימפית (מלבורן 1956), סגנית אלופת אירופה (בלגרד 1962), שיאנית עולם (1956–1960) ו-7 פעמים אלופת פולין (1952, 1953, 1954, 1957, 1959, 1962 ו-1963) בקפיצה לרוחק. נוסף לכך, היא הייתה אלופת פולין (1957) בריצת 80 מטר משוכות ובקרב חמש (1953 ו-1962).

ביוגרפיה
--------

קשסינסקה נולדה וגדלה בוורשה.

באולימפיאדת הלסינקי (1952) סיימה קשסינסקה במקום 12 בקפיצה לרוחק בתוצאה של 5.65 מטר.

באליפות אירופה שנערכה בברן, שווייץ 1954 זכתה קשסינסקה במדליית ארד בקפיצה לרוחק בתוצאה של 5.83 מטר, אחרי ג'ין פיקרינג (6.04 מטר) ואלכסנדרה צ'ודינה מברית המועצות (5.93 מטר).

### שיאנית עולם ואלופה אולימפית

בתחרות שנערכה בבודפשט, הונגריה ב-20 באוגוסט 1956 קבעה קשסינסקה בקפיצה לרוחק שיא עולם חדש של 6.35 מטר, שיפור לשיא העולם בן השנה של גלינה וינוגרדובה מברית המועצות שעמד על 6.31 מטר. חודשיים לאחר מכן, באולימפיאדת מלבורן (1956) היא זכתה במדליית זהב בקפיצה לרוחק לאחר שהשוותה את שיאה (6.35 מטר), לפני ווילי וייט מארצות הברית (6.09 מטר) ונדז'נה פבלובנה חניקינה מברית המועצות (6.07 מטר).

באוניברסיאדה הראשונה שנערכה בטורינו, איטליה בשנת 1959 זכתה קשסינסקה במדליית זהב בקפיצה לרוחק בתוצאה של 5.94 מטר.

באולימפיאדת רומא (1960) זכתה קשסינסקה במדליית כסף בקפיצה לרוחק בתוצאה של 6.27 מטר, אחרי ורה קרפקינה מברית המועצות שקבעה שיא אולימפי חדש של 6.37 מטר ולפני הילדרון קלאוס מגרמניה (6.21 מטר) ובכך לא הצליחה להגן על תוארה.

באליפות אירופה שנערכה בבלגרד, באותה העת יוגוסלביה 1962 זכתה קשסינסקה במדליית כסף בקפיצה לרוחק בתוצאה של 6.22 מטר, אחרי שיאנית העולם טטיאנה שלקנובה מברית המועצות (6.36 מטר) ולפני מרי ראנד מבריטניה (6.22 מטר).

חיים אישיים
-----------

בשנים 1981–2000 התגוררה קשסינסקה בארצות הברית ואחר כך חזרה למולדתה עד ליום מותה ב-29 בדצמבר 2015, לאחר תקופה ארוכה שבה הייתה חולה.

שיאים אישיים
------------

### אצטדיון

* קפיצה לרוחק: 6.35 מטר (1956)

קישורים חיצוניים
----------------

ויקישיתוף מדיה וקבצים בנושא **אלזבייטה קשסינסקה** בוויקישיתוף

* אלזבייטה קשסינסקה, באתר הוועד האולימפי הבין-לאומי
* אלזבייטה קשסינסקה, באתר olympedia.org
* אלזבייטה קשסינסקה, באתר Track and Field (נשים)
* אלזבייטה קשסינסקה, באתר "Find a Grave" (באנגלית)

|  אלופות אולימפיות - קפיצה לרוחק (נשים) |
| --- |
| 

|  |
| --- |
| (1948): אולגה גיארמטי הונגריההונגריה • (1952): איווט ויליאמס ניו זילנדניו זילנד • (1956): אלזבייטה קשסינסקה פוליןפולין • (1960): ורה קרפקינה ברית המועצותברית המועצות • (1964): מרי ראנד בריטניהבריטניה • (1968): ויוריקה ויסקופולאנו רומניהרומניה • (1972): היידה רוזנדהל מערב גרמניהמערב גרמניה • (1976): אנגלה פויגט מזרח גרמניהמזרח גרמניה • (1980): טטיאנה קולפקובה ברית המועצותברית המועצות • (1984): אנישוארה קושמיר-סטנצ'ו רומניהרומניה • (1988): ג'קי ג'וינר קרסי ארצות הבריתארצות הברית • (1992): הייקה דרקסלר גרמניהגרמניה • (1996): צ'יומה אג'ונווה ניגריהניגריה • (2000): הייקה דרקסלר גרמניהגרמניה • (2004): טטיאנה לבדייבה רוסיהרוסיה • (2008): מורן מאגי ברזילברזיל • (2012): בריטני ריס ארצות הבריתארצות הברית • (2016): טיאנה ברטולטה ארצות הבריתארצות הברית • (2020): מלאיקה מיהמבו גרמניהגרמניה |

 |

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 3820 0075
* NLP: A33357353
* VIAF: 311250561
* WorldCat: viaf-311250561

 |
במשחקים שיתופיים, משפט שפלי-בונדרבה מגדיר קריטריון הכרחי ומספיק להיות ליבת המשחק קבוצה לא ריקה. לפי המשפט, הליבה של משחק שיתופי אינה ריקה אם ורק אם הוא משחק מאוזן. המושג של **משחק מאוזן לחלוטין** מרחיב את ההגדרה הזו.

הגדרה פורמלית
-------------

### תת משחק

עבור {\displaystyle (N;v)} משחק בצורה קואליציונית ו-{\displaystyle T\subseteq N} קבוצת שחקנים לא ריקה, **תת-המשחק** {\displaystyle (T;v)} הוא משחק בצורה קואלציונית בו:

* T היא קבוצת השחקנים.
* הפונקציה הקואלציונית היא v כאשר היא מצומצמת לקואליציות המוכלות ב- T.

המשחק {\displaystyle (T;v)} נקרא **המשחק המצומצם** ל- T.

### משחק מאוזן לחלוטין

משחק {\displaystyle (N;v)} נקרא **משחק מאוזן לחלוטין** (totally balanced) אם הליבה של כל תת-משחק שלו אינה ריקה.

* משחק הוא מאוזן לחלוטין אם ורק אם הוא משחק שוק.
* משחק הוא מאוזן לחלוטין אם ורק אם הוא מינימום של מספר סופי של משחקים אדטיביים.

ראו גם
------

* משחק שיתופי
* ליבה של משחק שיתופי
* משחק מאוזן
* מונחים בתורת המשחקים

לקריאה נוספת
------------

* שמואל זמיר, מיכאל משלר, אילון סולן, **תורת המשחקים**, ירושלים: מאגנס, 2008, מסת"ב 9654932946
**"אהבה בערפל העתיד"** (כותרת משנה: "סיפורו של רומן בשנת 4560"; ברוסית: **Любовь в тумане будущего: История одного романа в 4560 году**) הוא רומן-דיסטופיה רוסי מאת אנדריי וסילייביץ' מרסוב, שיצא לאור בשנת 1924.

תוכן
----

על ידי תיאור העתיד הרחוק, סיפורו של מרסוב מהדהד את הדיסטופיה המפורסמת "אנחנו" מאת יבגני זמיאטין (1920; פורסם בשנת 1924). בפרט, הסיפור נושא את הרעיון של חוסר האפשרות לאושר אישי ואהבה בחברה סוציאליסטית טוטליטרית מוחלטת. אך אם המדינה שתוארה על ידי זמיאטין היא מופשטת, הרי שבעולם של מרסוב, רוסיה מוזכרת באופן די ברור כחלק מקהילה עולמית מסוימת — "מועצת התבונה העולמית". בעולם הזה הכל נתון לשליטה: מחשבות, רגשות, לידה ומוות.

מתוך הרומן:

> 
> השלטון העליון של הרפובליקה הגדולה רוכזה בידי מועצת התבונה העולמית, אשר לאחר שבנתה חיים על עקרונות חדשים לחלוטין, השיגה הרמוניה מוחלטת בין החוויות הפנימיות לבין הפעולות החיצוניות של האנושות. מאז גילוי קרני האולטרה-רעמסס, שאפשרו לצלם את המחשבות האינטימיות ביותר, כל הדחפים של ה"אני" התת מודע של כל אדם נלקחו תחת השליטה המחמירה ביותר. התוצאות של אירוע זה היו אדירות... פושעים כבר לא היו קיימים, מאחר ופשעים התגלו לפני שבוצעו והאנושות, משוחררת מכל רוע ופשע, שיכורה מאהבת אחים, נכנעה בהתלהבות לעבודה פוריה במסגרת שיפור עצמי... לאחר מספר דורות, אנשים הגיעו לשיא השגשוג.
> 
> 
> 
> — תרגום חופשי
>

המחבר ופרסום הסיפור
-------------------

 ערך מורחב – **אנדריי וסילייביץ' מרסוב**  

הסיפור "אהבה בערפל העתיד" הפך ליצירתו הספרותית הראשונה והאחרונה. על פי ערכי היומן של מרסוב, הוא קיבל השראה ליצור את היצירה ממושא אהבתו הצעירה הבלרינה ילנה לוק.

פרסום
-----

הסיפור פורסם על חשבון המחבר בשנת 1924. בתקופה הסובייטית הסיפור לא פורסם מחדש, המהדורה הפוסט-סובייטית הראשונה (כחלק מספריית הפרוזה המופלאה הרוסית) נערכה בשנת 1999 ופורסמה לאחר מכן בשנת 2013, היא תורגמה לצרפתית בשנת 2020 על ידי ויקטוריה ופטריס לז'ויה.

קישורים חיצוניים
----------------

| מיזמי קרן ויקימדיה |
| --- |
| ויקיטקסט טקסט בוויקיטקסט: **אהבה בערפל העתיד** |

* יבגני חריטונוב. תחום אוטופיות רוסי
* על הסיפור ב"מעבדת המדע"
* ביבליוגרפיה של פנטזיה. שנת 1924.
**אלופלורון** (שם מדעי: ***Allopleuron***) הוא סוג נכחד של צב ים שהתקיים במשך הקרטיקון העליון (הקנומן) עד לתקופת האוליגוקן לפני 94.3 עד 28.4 מיליון שנה מזמננו, והוא בין בעלי החיים הבודדים ששרדו את הכחדת הקרטיקון הגדולה. כמה חוקרים רואים בו סוג השייך למשפחה נפרדת, Pancheloniidae.

הוא תואר ב-1831 בידי החוקר הבריטי ג'ון אדוארד גריי ממאובנים שהתגלו ברחבי אירופה לרבות בגרמניה, הולנד, בלגיה, קזחסטן ובארצות הברית (באזורים בהם היה הים הפנימי המערבי), והוא התקיים רק באזור ההולארקטי. הסוג כלל 4 מינים.

מאפיינים
--------

צב ימי קדום זה הגיע לאורך של 2 עד 2.5 מטרים והיה בעל כסות שריון רחבה יחסית, אך דקה יותר מאשר הצבים היבשתיים מהם התפתח. הוא ניזון ממדוזות, מטרף או מאצות ועשבי ים בדומה לצב ים ירוק מודרני. בדומה לצבי ים מודרניים הוא היה בעל סנפירים גדולים ורחבים, בעל זנב קצר ובעל לסת שרירית חסרת שיניים עם מקור נוקשה עם קצה מוארך אך המבנה הזכיר גם מינים מוקדמים כמו בני משפחת הפרוטוסטגיים. כנראה שהוא הטיל ביצים על החופים אך חי רוב זמנו בתוך הים.

למרות שריונו העבה הוא היה לטרף לזוחלי ים אחרים, כפי שנראה מסימני נשיכה גדולים שנגרמנו בידי מוסאזאורוס טורף.

קישורים חיצוניים
----------------

ויקישיתוף מדיה וקבצים בנושא **אלופלורון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
איור אפשרי של נות'רוניכוס
**נות'רוניכוס** (שם מדעי: *Nothronychus*; מילולית: "טופר עצלן") הוא סוג של דינוזאור גדול ממשפחת התריזינוזאוריים, מקבוצת התרופודה, שחי באמריקה הצפונית בתור הקרטיקון מלפני 91–92 מיליון שנה.

מאפיינים
--------

היצור ידוע ממאובנים שנמצאו בין אריזונה וניו מקסיקו, בתחום קולורדו הקטן, ב-2001 בידי החוקרים ג'יימס קירקלנד (James Kirkland) ודאגלס וולף (Douglas G. Wolfe).

יצור זה היה גדול מאוד והגיע לגובה 3-3.6 מ', הגיע לאורך 4.5-6 מ' ושקל עד 1 טון. המין *Nothronychus mckinleyi* היה קטן מעט מקרובו *Nothronychus graffami*, אך רק במעט. הוא היה דומה מעט לעצלן קרקע ענקי וייתכן שגם כוסה נוצות, מה שהגדיל את הדמיון. דינוזאור זה היה יצור צמחוני בעל ראש קטן וחסר שיניים, צוואר ארוך והיה בעל זרועות ארוכות שהסתיימו בטפרים גדולים, איתם תלש מזון מהעצים. היו לו עצמות ירך גדולות וחזקות וזנב קצר. מבנה גופו הזכיר את בני משפחת האורניתומימיים אך הוא אינו קרוב שלהם.

יצור זה חי כמו עצלן קרקע גדול שליחך עלים מהעצים. הוא היה איטי מכדי לברוח מטורפים, אך היה יכול לחבוט בהם בעזרת טפריו הגדולות ולפצוע גם טורפים גדולים.

בתרבות
------

* דינוזאור זה הופיע בסדרה הכוכב דינוזאור שם נראים מספר פרטים שמותקפים על ידי סוסקיטירנוסים אך פוצעים את אחד מהם.
* בנוסף הוא מופיע בסדרה כשהדינוזאורים שוטטו באמריקה.

קישורים חיצוניים
----------------

ויקישיתוף מדיה וקבצים בנושא **נות'רוניכוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
יהודי גטו ורשה מועמסים על קרונות באומשלגפלץ
**אוּמְשְלַגְפְּלָץ** (בגרמנית: **Umschlagplatz**, "כיכר המסירה", "כיכר השילוח" או "כיכר השילוחים", ובנוסף נקראה "כיכר הנעלמים" כיוון שמשם לא הייתה דרך חזרה) הוא כינויה של רחבה בגבולו הצפוני של גטו ורשה, ברחוב סטאבקי (Stawki), בין בית החולים היהודי לבין מפקדת הגסטפו, אשר קישרה בין הגטו ובין החלק הפולני של העיר ורשה עד לסוף מלחמת העולם השנייה.

היסטוריה
--------

עם תחילת העברת יהודי הגטו אל מחנה ההשמדה טרבלינקה (על גבולה המזרחי של פולין) ב־22 ביולי 1942, החליטו הנאצים להשתמש בכיכר כמקום שבו ירוכזו היהודים לפני העמסתם, 100 עד 120 איש לקרון, על רכבות המשא שיובילו אותם אל מחנה ההשמדה. כ־7,000 יהודים הועברו בכל יום, עד לתום ההעברה שבעה שבועות לאחר מכן, ב־12 בספטמבר 1942. בסך הכול הועברו כ־265 אלף יהודים.

כינוי הכיכר אינו קשור בהכרח להעברת היהודים למחנות ההשמדה, שכן גם לפני תחילת השילוחים שימשה הכיכר נתיב ההובלה הרשמי היחיד של סחורות ומצרכים אל הגטו וממנו.

אף על פי שהמונח מתייחס בדרך כלל לכיכר בוורשה, כיכרות דומים היו בערים אחרות בפולין כגון בלודז', בקרקוב ובלובלין.

המקום משמש היום כאתר הנצחה.

גלריית תמונות
-------------

* שער הכניסה לאתר ההנצחהשער הכניסה לאתר ההנצחה
* שמעון פרס ונשיא פולין לך קצ'ינסקי בטקס ברחבת האומשלגפלץ לציון 65 שנים למרד גטו ורשהשמעון פרס ונשיא פולין לך קצ'ינסקי בטקס ברחבת האומשלגפלץ לציון 65 שנים למרד גטו ורשה
* אתר ההנצחה באומשלגפלץאתר ההנצחה באומשלגפלץ
* מראה כללי של חזית האתרמראה כללי של חזית האתר
* שלט ברחבת האומשלגפלץשלט ברחבת האומשלגפלץ

ראו גם
------

* השואה – מונחים

לקריאה נוספת
------------

* אומשלגפלץ, באתר מטח

קישורים חיצוניים
----------------

ויקישיתוף מדיה וקבצים בנושא **אומשלגפלץ** בוויקישיתוף
שחזור של *Keichousaurus*
**נותוזאוראים** (שם מדעי: Nothosauroidea) היא סדרת זוחלים ימיים נכחדת מקבוצת הדיאפסידה, חלק מהזאורופטריגיים. יצורים אלה היו מהראשונים שבזוחלים שהחלו לחזור לים (כהיפוך אבולוציוני מהתפתחות הדו-חיים ודגי הריאות לחיים על היבשה). הם התקיימו במשך תור הטריאס ונכחדו עם סופו, כנראה מתחרות עם מינים מתקדמים מהם.

מאפיינים
--------

רובם היו קטנים יחסית, קצרים יותר משלושה מטרים אך חלקם כמו הנותוזאורוס הגיעו לאורך של שבעה מטרים. במראם הם דמו מעט לאריות ים והיו חצי-מימיים עם רגליים קצרות הדומות לסנפירים אך מותאמות גם להליכה יבשתית, כך שיכלו לעלות לחופים. זנבם הארוך עזר לייצב אותם ואולי שימש כהגה. היה להם צוואר ארוך כמו של פלסיוזאורים והראש היה מוארך ושטוח, מלא בשיניים מחודדות. צורתם תנועתם הייתה מעט נחשית יותר מהפלסיוזאורים.

ייתכן שאלו היו אבותיהם של הפליוזאורים ששלטו בימים במהלך שאר המזוזואיקון. הם שלטו בימים ודגו דגים ודיונונים בשחייה מהירה.

מיון
----

* + - סוג Dawazisaurus?
* קבוצה Pachypleurosauria?
	+ - סוג Diandongosaurus
		- סוג ?Hanosaurus?
		- סוג Majiashanosaurus?
		- סוג Qianxisaurus?
		- סוג Wumengosaurus?
	+ משפחה Keichousauridae
	+ משפחה Pachypleurosauridae
* קבוצה Nothosauria
	+ משפחה Simosauridae
	+ משפחה נותוזאוריים (Nothosauridae)
	+ משפחה Pistosauridae?

קישורים חיצוניים
----------------

ויקישיתוף מדיה וקבצים בנושא **נותוזאוראים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4286882-8

 |
**דסורניס** (שם מדעי: ***Dasornis***) הוא סוג נכחד של עוף ימי קדום ממשפחת הפלאגאורניתיים שחי בתקופת האאוקן לפני 51-50 מיליון שנה ואולי נמצא גם יותר מאוחר, לפני 45 מיליון שנה. המאובנים שלו התגלו בדרום אנגליה ב-1854 והוא נחשב במקור למין של אנפה גדולה או של מואה, מה שנתן לו את שם המדעי של המין היחיד - *Dasornis emuinus*, והוא נחשב למין המואה היחידי שחי מחוץ לניו זילנד. מאוחר יותר התברר שהעוף הקדום היה עוף ימי דמוי-אלבטרוס אך גודלו העצום הפתיע את החוקרים.

מאפיינים
--------

לדסורניס הייתה מוטת כנפיים ארוכה של 5-6 מטרים, גדולה משל אלבטרוס נודד ששימשה אותו לדאייה מעל האוקיינוס הפתוח, כנראה צפון האוקיינוס האטלנטי אך אולי גם האוקיינוס השקט ואוקיינוסים נוספים. מאובנים שלו התגלו אף באי סיימור שבאנטארקטיקה. הזרועות היו בעלי מפרקים מוטים יותר ממרבית העופות שהזכירו זרועות של פטרוזאורים. עם זאת הממצאים שלו היו רכים ופריכים. בניגוד לכל עוף מודרני הוא היה בעל שיניים לאורך שולי המקור ששימשו לתפיסת דיונונים. 

הדסורניס היה אחד הקדומים מבני משפחתו והיה מאבות הפלאגורניס והאוסטאודונטורניס שהיו מבעלי מוטת הכנפיים הארוכה ביותר בעולם העופות, שניים רק לארגנטאביס.

* שלד של דסורניסשלד של דסורניס

קישורים חיצוניים
----------------

ויקישיתוף מדיה וקבצים בנושא **דסורניס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**נושאי ציפורניים** (שם מדעי: Onychophora) היא מערכה של בעלי חיים יבשתיים בעלי מבנה מקוטע דמוי זחל, בעלי דמיון לפרוקי-רגליים ולתולעים טבעתיות. נושאי הציפורניים היא מערכת בעלי החיים היחידה שלא כוללת בתוכה אף יצור ימי חי. כיום ידועים כ-200 מינים השייכים למערכה זו, אשר נחלקים לשתי משפחות:

* Peripatidae - משפחה הנפוצה באזורים טרופיים וסובטרופיים במקסיקו, אמריקה התיכונה, דרום אמריקה ואפריקה
* Peripatopsidae - תחום תפוצתם של המינים במשפחה זו כולל את צ'ילה, דרום אפריקה, אוסטרליה וניו זילנד.

המינים המודרניים של מערכה זו קטנים למדי; לפחות אחד מהם מגיע לאורך של 20 ס"מ בלבד. הסוג המוכר ביותר ממערכה זו הוא פריפאטוס (*Peripatus*) אשר תואר לראשונה ב-1825 על ידי גילדינג.

תיאור
-----

נראה שנושאי הציפורניים התפתחו מיצור בעל מקטעים, אולם במהלך התפתחותם איבדו את חלוקתם למקטעים למעט בראש, שמורכב משלושה מקטעים. במקטע הראשון של ראשם יש שני מחושים ובדרך כלל יש בו גם זוג עיניים. במקטע השני נמצא הפה. בניגוד לפרוקי-רגליים, אין להם שלד חיצוני (exoskeleton) קשה. עורם מכוסה בשיער דקיק (papillae). הם משירים את עורם באופן תקופתי כדי לגדול. אף על פי שבגופם עשרות של זוגות רגליים, אין הם מקוטעים בניגוד לתולעים טבעתיות. בקצוות רגליהם יש להם ציפורני כיטין ורפידות המשמשים אותם לתנועה על משטחים חלקים. הם נושמים באמצעות מעברים בעורם הנקראים "טריכאות". הטריכאות פתוחות תמיד, ומסיבה זו נושאי הציפורניים זקוקים לסביבה לחה, שאם לא כן הם מצויים בסכנת התייבשות.

התנהגות
-------

נושאי ציפורניים מודרניים הם טורפים המסוגלים לשתק בעלי חיים הגדולים מהם הודות לחומר דביק שהם מפרישים מבלוטות בראשם. הם מסוגלים לשתק מטרה עד מרחק של 30 ס"מ ולשאת כמות נוזל המגיעה ל-10% ממשקל גופם.

לנושאי ציפורניים דרך ייחודית להעברת הזרע. הזכר מדביק אל הנקבה חבילת זרע, ללא הבחנה היכן בדיוק בגופה תחובר החבילה. הרקמה בתחתית חבילת הזרע מתמוססת והחבילה מתמוססת אל תוך גוף הנקבה. הזרע נע במערכת הדם עד הגיעו אל השחלות.

קישורים חיצוניים
----------------

ויקישיתוף מדיה וקבצים בנושא **נושאי ציפורניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007545903605171
* GND: 4183868-3
* LCCN: sh85094841
* NKC: ph849174

 |
**נושאת מטוסים 001A** היא נושאת מטוסים סינית שהושקה ב-26 באפריל 2017 עבור חיל הים של צבא השחרור העממי (PLAN). זוהי נושאת המטוסים השנייה של סין לאחר השלמתה של ליאונינג, והראשונה שנבנתה בתוך המדינה.

עיצוב
-----

נושאת מטוסים מסדרת 'קוזנצוב'
נושאת המטוסים מבוססת במידה רבה על סדרת 'אדמירל קוזנצוב' של ברית המועצות. גם נושאת המטוסים הראשונה של סין, הליאונינג, נבנתה מנושאת מטוסים בלתי גמורה מסדרת 'קוזנצוב'. היא שונתה ושודרגה בהשוואה לליאונינג; הותקנו בה רדאר משופר ומכלי אחסון גדולים יותר לתחמושת ודלק, אשר מאפשרים לה לשאת יותר מטוסים מאשר הליאונינג (כ-30-40 מטוסים ומסוקים). אורכה 315 מטרים, עם הדחק של 50,000 טון. משוער כי הספינה מופעלת באמצעות דודי נפט שגרתיים וטורבינות קיטור.

קישורים חיצוניים
----------------

ויקישיתוף מדיה וקבצים בנושא **נושאת מטוסים 001A** בוויקישיתוף

הערות שוליים
------------

1. ↑  Further progress made on China's Type 001A carrier | IHS Jane's 360, www.janes.com
2. ↑  "China Adds An Island Tower To Its Aircraft Carrier". *Popular Science* (באנגלית). נבדק ב-2017-05-02.
3. ↑  Page, Jeremy; Kesling, Ben (2017-04-27). "China Launches First Home-Built Aircraft Carrier, Boosting Naval Power". *Wall Street Journal*. ISSN 0099-9660. נבדק ב-2017-05-02.
4. ↑  "10 things you should know about China's first home-built aircraft carrier". *South China Morning Post* (באנגלית). 2017-04-12. נבדק ב-2017-05-02.
5. ↑  "China Celebrates Launch Of 'Homemade' Aircraft Carrier". *NPR.org* (באנגלית). נבדק ב-2017-05-02.
**חבקי אותי חזק** (בספרדית: **Abrázame Muy Fuerte**; באנגלית: **Embrace Me Tightly**) היא טלנובלה מקסיקנית זוכת פרס "הטלנובלה הטובה ביותר" לשנת 2001. הטלנובלה היא גרסה מחודשת לטלנובלה "Pecado Mortal", משנת 1960. כוכבי הטלנובלה הם: ארסלי ארמבולה ופרננדו קולונגה.

עלילה
-----

כריסטינה אלברס היא בתו הצעירה והיפה של דון סבריאנו אלברס האכזרי וקר הלב. מנהל העבודה שלו, דיאגו הרננדס, מאוהב בכריסטינה והיא מאוהבת בו. יום אחד שניהם מקיימים יחסי מין. מיד לאחר מכן, מודיעה כריסטינה לאביה שהיא בהיריון מדיאגו. לאחר הגילוי שולח אותה דון סבריאנו לעיר הבירה יחד עם המשרתת שלה, רקלה, כדי שתלד את התינוקת שם. פדריקו ריברה, איש רשע ורודף בצע, משתלט על המצב, ודואג לכך שהתינוקת (שנולדה בשם מריה דל כרמן), תירשם כביתה של רקלה. כריסטינה, במטרה להיות קרובה לביתה, נאלצת להינשא לפדריקו והופכת לסנדקית של ילדתה. בחתונתה, דון סבריאנו חוטף התקף לב ומת. כעבור זמן מה לאחר חתונתם, בעת שהם נוסעים ברכבו של פדריקו, זה עושה תאונה ממנה כריסטינה מתעוורת וכתוצאה מזה, פדריקו משתלט על נכסיה מאחר שכריסטינה אינה יכולה לטפל בהם. היא נותרת לבדה עם אמה, קונסואלו, אשר מהרגע שדון סבריאנו מת, איבדה קשר עם המציאות וכעת פדריקו חופשי להשתלט על הנכסים.

השנים חולפות, ומריה דל כרמן מתבגרת. אחיינו של פדריקו, קרלוס מנואל, מגיע לעיירה. קרלוס מנואל מאוהב בחברתו דבורה פלקון, בלי לדעת שהיא בעצם המאהבת של דודו. מריה דל כרמן וקרלוס מנואל מתאהבים כשהם נפגשים בפעם הראשונה, אך נתקלים בעוינות מצד דבורה ופדריקו, הנחושים להפריד בין השניים. סוד נוסף מעיב על הקשר של מריה דל כרמן וקרלוס מנואל: העובדה שדבורה ופדריקו מנהלים רומן סוער מאחורי הגב של קרלוס מנואל.

צוות שחקנים
-----------

* ארסלי ארמבולה - מריה דל כרמן אלברס
* פרננדו קולונגה - קרלוס מנואל ריברו
* ויקטוריה רופו - כריסטינה אלברס
* ססר אבורה - פדריקו ריברו
* נליה נורבינד - דבורה פלקון
* ארנלדו אנדרה - ד"ר אנחל לואיס רובלס
* הלנה רוחו - דמיאנה/חוליאנה גיילן
* אליסיה רודריגז - קונסואלו אלברס
* רוסיטה קווינטאנה - אדוביחס דה לה קרוס וּפריירה
* ליליה אראגון - אפיחניה דה לה קרוס וּפריירה
* אליסיה מונטויה - גומרסינדה
* דסיה גונזלס - קנדלריה קמפוסאנו
* פבלו מונטרו - חוסה מריה מונטס
* רוסנה סן חואן - ראקלה קמפוסאנו
* אאורורה קלבל - ויסנטה
* אדוארדו נורייגה - פנצ'ו
* מריו קאסילס - מרסלינו
* איגינסיו גוואדלופה - בניטו
* חורחה דה סילבה - אבל ראמוס
* דסיה ארקראס - חמה
* אסתר רינלדי - נייבס מוניוס
* אדוארדו רודריגז - מקס
* פאקו איבנז - חואנצ'ו
* פדרו רומו - אפולינר
* פביאן לאבל - פביאן
* רנה קסדוס - פרנסיסקו חוסה
* טונו מאורי - האב מויסס
* קרלוס אמאדור - סלבדור
* סרחיו ריינוסו - הרנן מוניוס
* כרמן סלינס - סליה רמוס

קישורים חיצוניים
----------------

* "חבקי אותי חזק", במסד הנתונים הקולנועיים IMDb (באנגלית)
* "חבקי אותי חזק", באתר נטפליקס
* "חבקי אותי חזק", במסד הנתונים הקולנועיים KinoPoisk (ברוסית)
**החקירה מנוהלת על ידי ידענים** (ברוסית: **Следствие ведут ЗнаТоКи**; בתעתיק לעברית: **סלדסטביה ודות זנטוקי**) היא סדרת טלוויזיה סובייטית ששודרה בשנים 1971–1989 ובשנים 2002–2003 (תחת שם "החקירה מנוהלת על ידי ידענים. כעבור 10 שנים"). היא נחשבת לאחת מהפקות הטלוויזיה המצליחות ביותר בתולדות ברית המועצות. תחילת שמות משפחה של הדמויות הראשיות **זנא**מנסקי, **טו**מין **קי**בריט ביחד הרכיבו את המילה "זנאטוקי", "ידענים" ברוסית.

תיאור הסדרה
-----------

בכול פרק נוהלה חקירה של פרשה חדשה בתחומים שונים. פאבל זנמנסקי (גאורגי מרטיניוק) היה החוקר הראשי, אלכסנדר טומין (לאוניד קנייבסקי) קצין בילוש בתפקיד איש שטח ומבצעים וזינה קיבריט (אלזה לז'דיי) בתפקיד עובדת בכירה של מעבדה לזיהוי פלילי.

יוזמה לתחילת צילומי הסדרה הגיעה משר הפנים הסובייטי ניקולאי שצ'ולוקוב והוא קידם את הנושא בכול כוחו. מטרתו הייתה להעלות מוניטין של המשטרה הסובייטית בקרב אזרחים סובייטיים. נציגי משרד הפנים שהיו מזמיני הסדרה אישרו כול פרק לפני הקרנתו. התסריט נכתב על ידי אלכסנדר לברוב ואשתו. לברוב בעצמו היה בעבר חוקר במשטרה ולכן ידע נוהלי המשטרה ודרכי החקירה.

כול הפרשות למעט פרק מס' 22 הסתיימו לתפיסת הפושעים. בסוף פרק מס' 8 טומין "נהרג" על ידי פושע נמלט אחריו רדף וניסה לשכנעו להיכנע. בעקבות המכתבים שהתקבלו במערכת הטלוויזיה הסובייטית הוחלט להחזיר אותו לסדרה. באותו זמן גם הוחלט להפסיק להקרין סימני פרשת אהבים בין זנמנסקי לבין קיבריט. באחד הפרקים הוזכר שהיא נשואה וזאת לעומת זנמנסקי וטומין שהיו רווקים. רק בפרק שצולם בשנת 2003 הוזכרה אשתו של טומין.

בשנת 1982 לאחר הדחת שצ'ולוקוב מהתפקיד צילומי הסדרה הופסקו. כעבר שלוש שנים, בשנת 1985 הצילומים חודשו והוקרן פרק מס' 18. שיר נושא הסדרה שהיה ידוע ופופולרי מאוד והיה נחשב להמנון המשטרה הסובייטית לא נכלל בפרק זה כנראה כתוצאה מאבקי כוח נגד מורשת שצ'ולוקוב. בעקבות תחילת הפרסטרויקה פעילות המשטרה בסדרה הייתה יותר מציאותית. בפרק מס' 21 לראשונה הוזכר לחץ מפלגתי על פעולות החוקרים. בפרק מס' 22 (אחרון בתקופת ברית המועצות) הצוות נלחם נגד ארגון פשיעה מאורגן ולראשונה לא הצליח ללכוד את הפושעים.

בשנת 2002 נעשה ניסיון לחדש את הסדרה. מכיוון שאלזה לז'דיי נפטרה בשנת 2001 לתפקידה הוזמנה שחקנית אחרת. שיר נושא המקורי הוחזר והוא מהווה ההמנון הלא רשמי של המשטרה הרוסית גם כיום. בסך הכול צולמו שני פרקים אך הם לא התקרבו להצלחה של שנות ה-70 וה-80 וצילומים לא נמשכו.

קישורים חיצוניים
----------------

* "החקירה מנוהלת על ידי ידענים", במסד הנתונים הקולנועיים IMDb (באנגלית)
* פרקי הסדרה לצפייה (אורכב 09.02.2014 בארכיון Wayback Machine)
**דסיור ניו-גינאי** (שם מדעי: ***Murexia***) הוא סוג של טורף כיס קטן דמוי נמיה-חולדתית ממשפחת נמיות הכיס אשר אנדמי לאיי גינאה החדשה וכולל 5 מינים.

טקסונומיה
---------

המינים בסוג זה תוארו מדעית במהלך המאה ה-19, ובתחילה סווגו כמינים בסוג פסקוגל או בסוג אנטכינוס. בשנת 1937, הוקצה עבורם סוג נפרד על בסיס מאפיינים מורפולוגיים וגנטיים. המעמד הנוכחי של הסוג אינו מוסכם; הזואולוג האוסטרלי קולין גרובס טען בשנת 2005 שיש להקים סוג נפרד עבור כל אחד ואחד מהמינים, בהתבססו על ניתוח מורפו-קלדיסטי שבוצע בשנת 2002; בטקסונומיות המתבססות על גרובס, הסוג דסיור ניו-גינאי כולל כיום מין יחיד בלבד: דסיור קצר-שיער. לעומת זאת, בדיקות גנטיות מולקולריות שבוצעו ב-1998, ב-2000 וב-2007, תומכות בכך שיש להשאיר את הסוג על כנו, שכן המינים אינם נבדלים כל כך גנטית עד כדי פיצול מלא לסוגים נפרדים. בנוסף, טקסונומיות מסוימות מותירות בסוג זה שני מינים (קצר-שיער ורחב-פס), ומפצלות את השאר לסוגים. ארגון השימור IUCN ממשיך להתייחס לכולם כאל מינים.

מבין טורפי הכיס, הסוגים הקרובים ביותר מבחינה גנטית לדסיור הניו-גינאי הם הדסיור המנומר בעל מידות הגוף הגדולות והפרווה הזיפית והמנומרת, והסוג דסיור מפוספס הכולל מספר מינים בעלי פרווה אדמדמה-כחלחלה מפוספסת.

מאפיינים
--------

מיני הדסיור הניו-גינאי חולקים ביניהם קווי דמיון רבים: הם בעלי מבנה גוף גוצי וגמיש, ראש עגלגל עם חרטום מחודד וזנב דקיק ארוך. יש להם רגליים ואוזניים קצרות במיוחד, עיניים גדולות ואף זעיר. הם בעלי טפרים חזקים ורפידות דביקיות בכפות הרגליים המקנות להם יכולת טיפוס מעולה על עצים. הפרווה שלהם קצרה יחסית לטורפי כיס אחרים, ומורכבת משערות זיפיות צפופות. צבעם של המינים נע בין אפרפר לחום או בז', כאשר הגחון בהיר משאר הגוף, והסנטר לבנבן. על חוטמם הוורדרד יש שפם זיפי ארוך. מידות הגוף שלהם נעות בין 12 ל-32 ס"מ ומשקלם 30–200 גרם. הזכרים לרוב גדולים באופן ניכר מהנקבות.

כל המינים בסוג אנדמיים לגינאה החדשה, כולל מספר איים סמוכים. בית הגידול שלהם הוא ביערות גשם טרופיים בגבהים של 2,600-600 מטר מעל פני הים. הם ניזונים בעיקר מחרקים בכל הגדלים, וכן מחולייתנים קטנים. חלק מהם פעילים ביום וחלק בלילה. את שעות המנוחה הם מבלים בקינים מוגנים - בצמרות העצים או מתחת לאדמה. הנקבה ממליטה לכל היותר 4 גורים לאחר תקופת הריון של 19 ימים. המידע אודות האקולוגיה והרבייה של המינים לוקה בחסר - בין השאר בשל בית הגידול הבלתי נגיש שלהם.

מינים
-----

* דסיור קצר-שיער (*Murexia longicaudata*) - המין הגדול בסוג.
* דסיור שחור-זנב (*Murexia melanurus*)
* דסיור רחב-פס (*Murexia rothschildi*)
* דסיור ארוך-אף (*Murexia naso*)
* דסיור הבאמה (*Murexia habbema*) - המין הקטן בסוג.

קישורים חיצוניים
----------------

ויקישיתוף מדיה וקבצים בנושא **דסיור ניו-גינאי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* ‏ איור של חמשת המינים בסוג (בחלק העליון של העמוד השמאלי)
רבי **סעדיה שוראקי** (1603 – 1704) היה מלומד רבני בן המאה ה-17 מתלמסאן שהיה ידוע עבור מאבקו בשבתאות וכן עבור ההשכלה הכללית הרחבה שלו. הוא עסק במתמטיקה ופילוסופיה וכן חיבר שירה ופיוטים.

ביוגרפיה
--------

רבי סעדיה נולד לאביו ר' אליהו שוראקי נולד בשנת 1603 בתלמסאן, על הגבול המערבי של אלג'יריה של היום. משפחתו היא משפחת רבנים ידועה ממגורשי ספרד. ר' יעקב אבן צור מפאס כתב עליו ש"בכל חכמה ימינו רוממה", ואכן לצד השכלתו המסורתית הוא גילה עניין רב גם במדעים של זמנו. הוא האמין שהשכלה במדעים עוזרת להתמודד עם אתגרי החיים ומסייעת להתנהגות מוסרית מצד הפרט. ר' שוראקי חיבר ספר לימוד למתמטיקה, "מונה מספר" (1691), מהראשונים בסוגו בעברית. 

בנוסף ר' שוראקי חיבר ספר פרשנות רחב היקף בשם "שיר חדש" (1706) על מזמור קי"ט של ספר תהילים. בפרשנותו הוא מביא לביטוי את ידיעותיו בפילוסופיה, מדעי הטבע, השפה העברית וקבלה. ר' שוראקי נודע גם כמשורר ופייטן, שיריו נוגעים בעיקר לנושאים של גאולה וארץ ישראל. בתיאוריו של הגאולה העתידה לבוא באה לידי ביטוי דחייתו ומאבקו בשבתאות וטענתה שהגאולה הגיעה. מספר משיריו שולבו במסורת התפילה של יהודי אלג'יריה.

ספריו בדפוס
-----------

* רבי סעדיה שוראקי, **מונה מספר**, מהדיר: גד בן עמי צרפתי, הוצאת אוניברסיטת בר-אילן, 1973.
* רבי סעדיה שוראקי, **שיר חדש**, ירושלים: הוצאת מכון בני יששכר, תש"ס.

לקריאה נוספת
------------

* Nagar, Marie. "The Shir Hadash of Saadiah ben Eliyahu Chouraqui: A Rabbinic Commentary on Psalm 119 with a Glimpse into the Intellectual History of the Jewish Maghreb",Ph.D. diss. New York University, 1996.
* Yossef Charvit. "Chouraqui, Saʿadya." Encyclopedia of Jews in the Islamic World. Executive Editor Norman A. Stillman. Brill Online, 2013.

קישורים חיצוניים
----------------

* סעדיה שוראקי, באתר "החכם היומי"
* סעדיה שורקי, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007291284705171
* GND: 1067912495
* ISNI: 0000 0003 6976 8045
* LCCN: no2002002984
* NTA: 245929282
* VIAF: 248775269
* WorldCat: lccn-no2002002984

 |
עטיפת כתב העת, מרץ 2019
**חברה ורווחה** הוא כתב עת אקדמי שפיט שנועד להרחיב ולהעמיק את הידע התאורטי, המחקרי והיישומי בתחום העבודה הסוציאלית. כתב העת מיועד לעובדים סוציאליים ולמקצועות הטיפול והרווחה הסמוכים, כגון: פסיכולוגים, קרימינולוגים, עובדי בריאות הציבור וסוציולוגים.

משנת 1955, תקופתו של שר הסעד חיים משה שפירא, החל לצאת לאור כתב העת תחת השם "סעד". כתב עת זה לא היה בעל אוריינטציה מחקרית. הוא הציג דעות ורשמים של אנשי המשרד ורשימות מעבודת השדה של העובדים בשירותי הסעד, ונועד להציג הישגים וצרכים. 

במרוצת השנים, התפתח כתב העת לכתב-עת מקצועי בלתי תלוי, בתחומי העבודה הסוציאלית בישראל. כתב העת שיקף תאוריות וגישות יישומיות שרווחו בישראל ובחו"ל, והציג חומר קריאה חיוני לעובדים הסוציאליים, לאנשי השלטון המרכזי והשלטון המקומי, לאנשי אקדמיה ולציבור המתעניין. בשנת 1978 החל לצאת בשם חדש "חברה ורווחה", שינה את אופיו לכתב עת אקדמי שפיט, וכחלק משינוי זה מונתה מערכת שכל עורכיה בעלי ותק וניסיון בתחומי המחקר של הרווחה והעבודה הסוציאלית. 

נכון ל-2019, העורכת הראשית של כתב העת היא פרופ' ורדה סוסקולני.

קישורים חיצוניים
----------------

* לארכיון המאמרים של הגיליון
**חבר הרבנים שעל ידי הפועל המזרחי** הוא התאגדות של רבנים בעלי השקפה ציונית דתית שהשתייכה לתנועת הפועל המזרחי.

היסטוריה
--------

הרב כתריאל פישל טכורש, ממקימי "חבר הרבנים"
חבר הרבנים הוקם בקיץ 1948 על ידי קבוצת רבנים הפועל המזרחי, בראשם הרב כתריאל פישל טכורש הרב שאול ישראלי. והרב דוד סלומון

במהלך שנות השבעים דעכה פעילותו עקב מאבקים פנימיים. בשנת 1979 נפטר הרב טכורש, מייסד חבר הרבנים, והרב ישראלי פרש ממנו כבר בראשית שנות השבעים. מובילי חבר הרבנים בשנות השמונים היו הרב מנחם יהודה הלוי אושפיזאי - רב העיר רמת גן, והרב יוסף גליקסברג - רב העיר גבעתיים.

בין פעילויות חבר הרבנים
-----------------------

הרב שאול ישראלי, ממקימי "חבר הרבנים"
1. מעורבות במינוי רבנים רשמיים לערים ויישובים במדינה, בעיקר מינוי רבנים ציוניים.
2. תפקוד כ"איגוד מקצועי" של רבני הציונות הדתית.
3. ארגון "מפעל האימוץ" - הצבת רבנים ציוניים ביישובים מרוחקים.
4. חיבור תפילת יום העצמאות
5. היערכות לקראת שנת השמיטה הראשונה במדינה.
6. ייסוד מפעל "ירחי כלה".
7. פרסום קובצי "התורה והמדינה" שעסקו ביישום חוקי התורה במדינת ישראל.
8. פרסום קובצי "שבילין" בשנות השישים ושנות השבעים.

לקריאה נוספת
------------

* אהרון קמפינסקי, **הנהגה דתית בתנועה דתית-מודרנית: מעמדו ותפקודו של חבר הרבנים במפד"ל**, עבודת מ.א. אוניברסיטת בר-אילן, 2003.

הערות שוליים
------------

1. ↑  הרב שמואל כ"ץ, באתר דעת
**שׁוֹקֶן, קיסרית יפן** (ביפנית: **昭憲皇后**; נולדה בתור **אִיּצִּ'גוֹ מָאסָאקוֹ**, **一条勝子**;‏ 9 במאי 1849 – 9 באפריל 1914) הייתה אשתו ורעייתו הקיסרית של מייג'י, קיסר יפן (ידוע במערב כמוצוהיטו). נודעה בעיקר על תרומותיה הרבות להקמת הצלב האדום היפני אשר פעל במהלך מלחמת סין–יפן הראשונה.

ביוגרפיה
--------

### שנותיה הראשונות

איצ'יגו מאסאקו נולדה לבית אצולה יפני בקיוטו, הבירה המלוכנית, דאז בתקופת שוגונות טוקוגאווה.

איצ'יגו הייתה בתו השלישית של טאדאקה איצ'יג'ו, שר ממשלה וראש מחוז איצ'יג'ו של שבט פוג'יווארה. בילדותה נחשבה איצ'יגו למבריקה מאוד, בשל יכולתה לקרוא ולכתוב שירה יפנית מסורתית כבר בגיל צעיר.

היא למדה גם סינית קלאסית, קליגרפיה יפנית, קוטו (כלי הנגינה היפני המסורתי), הדרמה של נו (דרמה מוזיקלית יפנית קלאסית), איקבנה (אמנות סידור הפרחים היפנית) וטקס התה היפני.

### רעייה קיסרית

ב-30 בינואר 1867, קומיי, קיסר יפן בן ה-36 חלה לפתע קשה ומת. בנו בן ה-14 מוצוהיטו ירש את מקומו ונודע בשמו שלאחר מות אביו כקיסר מייג'י. זמן קצר לאחר עלייתו לכס, הציעו פקידי הקיסר את מאסאקו איצ'יג'ו ככלה אפשרית.

הקיסר היה צעיר מהכלה לעתיד בשלוש שנים ודבר זה נחשב למכשול בנישואין. עם זאת, בעיה זו נפתרה על ידי שינוי שנת הלידה הרשמית של הכלה מ-1849 ל-1850.

מאסאקו איצ'יג'ו התארסה לקיסר מייג'י ב-2 בספטמבר 1867, והיא אימצה את השם המלוכני הרוקו.

החתונה התעכבה עד 11 בינואר 1869, לאחר שהקיסר ערך את הג'נופוקו שלו (טקס גיל ההתבגרות). הקיסרית החדשה תהיה הקיסרית הראשונה של יפן שתמלא תפקיד ציבורי. לא היו לה ילדים.

לקיסר מייג'י היו חמישה עשר ילדים מידי חמש גבירות מלכותיות, אך רק חמישה ילדים שרדו לבגרות. הקיסרית אימצה רשמית את יושיהיטו, בנו הבכור של בעלה אשר שרד, כנהוג. יושיהיטו ירש את אביו כקיסר ונודע כקיסר טאישו, שמו שלאחר מותו.

### תרומות

הקיסרית הביאה לרפורמות בזכויות בתוך האצולה הקיסרית. היא תרמה כספים רבים אל ארגון הצלב האדום היפני אשר בשנת 1887 הוכר בינלאומית בידי הצלב האדום הממוקם בשווייץ. בשנת 1912, עם מות בעלה, הקימה הקיסרית שוקן את קרן תרומות על שמה אליו העבירה 100,000 ין יפני מכספה המלכותי עם הקמתו. בשנת 1934, טיימיי, קיסרית יפן וקוג'ון, קיסרית יפן העבירו תרומה שנייה שהעלתה את ערך הארגון לכדי 200,000 ין.

עד שנת 1963 ערך הארגון עמד על סך 3,600,000 ין יפני. רוב הכסף, כאשר לא הלך לתמיכה ביפן, הועבר למדינות עולם שלישי, בעיקר באפריקה. בשנת 1989 כלל הסכומים אשר הגיעו מתרומות הקיסרים הוסדרו לידי ארגון הצלב האדום הבינלאומי.

ראו גם
------

* מוצוהיטו
* טיימיי, קיסרית יפן
* קוג'ון, קיסרית יפן

קישורים חיצוניים
----------------

ויקישיתוף מדיה וקבצים בנושא **שוקן, קיסרית יפן** בוויקישיתוף
* קרן התרומות של הקיסרית שוקן, אתר הצלב האדום
* ביוגרפיה, באתר אצולה לא רשמית
* שוקן, קיסרית יפן, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007409081705171
* BnF: cb14977867w (data)
* CiNii: DA07190979
* GND: 101370519X
* ISNI: 0000 0001 2280 3160
* LCCN: n82091074
* NDL: 00076430
* SUDOC: 163846650
* VIAF: 55496040
* WorldCat: lccn-n82091074

 |
**סמל נווארה** הוא סמלה הרשמי של הקהילה האוטונומית נווארה שבספרד.

הסמל מעוצב כמגן אדום שבו שמונה שרשראות זהב שיוצרות צורת צלב, סאלטייר ומסגרת סביבם. בנקודת המפגש משובצת אבן ברקת. מעל המגן מותקן כתר ממלכת ספרד.

הסמל נמצא בשימוש מתחילת המאה ה-13, אז ניצחו הנוצרים את המוסלמים באחד מקרבות הרקונקיסטה. על פי המסורת, השליט המוסלמי הקיף את אוהלו בעבדים ששימשו לו מגן אנושי או שומרי ראש, והיו קשורים זה לזה בשרשראות. הפרשים הנוצרים שברו את השרשראות ואילצו את המוסלמים לברוח, אולם זכו בשלל רב, ובתוכו אבן ברקת. ב-1513, לאחר שנווארה סופחה לכתר של קסטיליה, שולב המגן לתוך סמל הכתר וכך הוא נותר בתוך סמל ספרד עד היום.

ב-1589 הוכתר מלך נווארה כאנרי הרביעי, מלך צרפת והמגן שולב גם בסמלה של צרפת עד המהפכה הצרפתית ב-1792. המגן מופיע עד היום בסמלו של המחוז הצרפתי הפירנאים האטלנטיים שהיה בעבר חלקה הצפוני של ממלכת נווארה.
במשך השנים השתנו פרטים בסמל, כגון סוג הכתר, צורת המגן ועיטורים שנוספו סביבו. העיצוב הנוכחי נמצא בשימוש מ-1981 והוא נקבע באופן רשמי בחוקת האוטונומיה ב-4 במאי 2003.

ראו גם
------

* דגל נווארה

קישורים חיצוניים
----------------

ויקישיתוף מדיה וקבצים בנושא **סמל נווארה** בוויקישיתוף
* הסמל באתר ממשלת נווארה
* באתר סמלי העולם

| סמלי ספרד |
| --- |
| ממלכת ספרד | סמל ספרד |  |
| הקהילות האוטונומיות | אזור מורסיה • אנדלוסיה • אסטוריאס • אקסטרמדורה • אראגון • גליסיה • האיים הבלאריים • האיים הקנריים • ולנסיה • חבל הבסקים • לה ריוחה • נווארה • מדריד • קטלוניה • קנטבריה • קסטיליה-לה מנצ'ה • קסטיליה ולאון |
| הערים האוטונומיות | סאוטה • מלייה |
**ג'וזף "ג'ו" פול טורה** (באנגלית: **Joseph "Joe" Paul Torre**; נולד ב-18 ביולי 1940 בברוקלין ניו יורק) הוא שחקן ומנג'ר בייסבול אמריקאי לשעבר מליגת ה-MLB. לטורה 2,326 ניצחונות כמנג'ר והוא ממוקם במקום החמישי ברשימת המנצחים של כל הזמנים במייג'ור ליג בייסבול.

קריירה כשחקן
------------

טורה החל את הקריירה המקצוענית שלו בקבוצת מילווקי ברייבס בה שיחק מ-1960 ועד 1968, בשנת 1969 טורה עבר לסנט לואיס קרדינלס שם שיחק עד שנת 1974. בשנת 1975 עבר טורה לניו יורק מטס בה שימש כמאמן שחקן.

קריירת המנג'ר
-------------

ב-1977 פרש המנג'ר של המטס, וג'ו טורה נבחר להחליפו, מאחר שהאמין כי לא יוכל לשמש בשני התפקידים במקביל פרש ממשחק פעיל ושימש בתפקיד המנג'ר של הקבוצה עד שנת 1981, במהלך תקופה זו לא רשם עונה עם מאזן ניצחונות חיובי. בשנת 1982 חזר טורה לאטלנטה ברייבס בתור מנג'ר וכבר בעונתו הראשונה הצעיד את הקבוצה לזכייה בראשות הבית הוא נשאר בתפקיד עד שנת 1984. בשנת 1985 עשה טורה הפסקה מאימון ועבר לשמש כשדרן ופרשן ספורט, הוא חזר לקריירת האימון רק בשנת 1990, כמנג'ר של הסנט לואיס קרדינלס. בשנת 1996 טורה עבר לניו יורק יאנקיז ובעונה הראשונה תחת הנהגתו הקבוצה זכתה בוורלד סיריס אחרי 18 שנות בצורת. בשנים 1998-2000 הוביל את היאנקיז לזכייה ב-3 אליפויות רצופות נוספות. לאחר עונת 2007 התפוטר טורה, ומונה למנג'ר של הלוס אנג'לס דודג'רס.

### הישגים

* MVP של ה-MLB לשנת 1971
* נבחרת האולסטאר של הנשיונל ליג 9 פעמים - 1963, 1964, 1965, 1966, 1967, 1970, 1971, 1972, 1973
* פעמיים מאמן השנה באמריקן ליג - 1996 ו-1998

קישורים חיצוניים
----------------

ויקישיתוף מדיה וקבצים בנושא **ג'ו טורה** בוויקישיתוף
* ג'ו טורה, ברשת החברתית טוויטר
* ג'ו טורה, באתר Baseball-Reference.com MLB
* ג'ו טורה, באתר Baseball-Reference.com ליגות אחרות
* ג'ו טורה, באתר ESPN.com MLB
* ג'ו טורה, באתר MLB.com
* ג'ו טורה, באתר The Baseball Cube

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4190 0188
* LCCN: no97016256
* NDL: 00913611
* VIAF: 66072622
* WorldCat: lccn-no97016256

 |
**אנדראה ברנצן** (בנורווגית: **Andrea Berntzen**; נולדה ב-25 בפברואר 1998) היא שחקנית קולנוע, טלוויזיה ותיאטרון נורווגית.

קריירה
------

כתלמידה בבית הספר התיכון באוסלו, היא השתתפה בהפקות דרמה ברביו משנת 2017. היא זכתה כשחקנית השנה בתחרות שנערכה בין בתי הספר של אוסלו.

לאחר סיום הלימודים הוצע לה התפקיד הראשי בתפקיד הדמות הראשית כקאיה בסרט הדרמה "אוטויה: 22 ביולי", שצולם כולו בשוט ארוך אחד ומגולל את אירועי מתקפת הטרור בנורווגיה (2011). תפקידה בסרט זכה לשבחים בפסטיבל ברלין 2018 מהתקשורת הנורווגית והבינלאומית. מאוחר יותר קיבלה את פרס אמנדה הנורווגי 2018 בתור השחקנית הטובה ביותר. בסתיו 2017 החלה את לימודיה כשחקנית באקדמיה למשחק.

בשנת 2021 גילמה את פיה בסדרת הטלוויזיה הישראלית "אזהרת מסע"; הפקה משותפת של TV 2 הנורווגית ו-HOT הישראלית והיא משודרת בנטפליקס העולמית.

קישורים חיצוניים
----------------

* אנדראה ברנצן, במסד הנתונים הקולנועיים IMDb (באנגלית)

הערות שוליים
------------

1. ↑  Connolly, Kate (19 בפברואר 2018). "Utøya massacre re-enactment stuns Berlin audiences". *the Guardian*. נבדק ב-20 בפברואר 2018. `{{cite web}}`:  (עזרה)
2. ↑  ‘U-July 22’ Review: An Almost Unbearably Horrifying One-Take Recreation of Norway’s Deadliest Mass Shooting — Berlinale 2018 IndieWire February 19 2018

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 1523345895520
* GND: 1179376404
* NKC: xx0253549
* NTA: 421135034
* SUDOC: 238276473
* VIAF: 4399153716412058820007
* WorldCat: viaf-4399153716412058820007

 |